Reinhold Johann Winkler vanem

Reinhold Johann Winkler (vanem) (15. september 1731 Järva-Jaani Tallinna kubermang Venemaa keisririik – 1. september 1795 Tallinn Tallinna asehaldurkond Venemaa keisririik) oli Eestimaa vaimulik.

Ta õppis aastatel 1742–1750 Tallinna Toomkoolis, pärast seda ka Halle, Göttingeni ja Helmstedti ülikoolis. 

5. detsembrist 1755 kuni 1763. aastani töötas ta Tallinna Gümnaasiumis ja ka Tallinna triviaalkoolisGeorg Adelheim, Die grosse Stadtschule oder Trivialschule in Reval. Baltische Familiengeschichtliche Mitteilungen, 1931, nr 2, seite 21. Ordineeriti pastoriks 6. augustil 1756.

Ta oli aastatel 1756–1764 (introdutseeriti 25. augustil 1756) Tallinna Püha Vaimu koguduse abipastor, 1764–1792 Tallinna Oleviste koguduse abipastor, Tallinna triviaalkooli ja poistekooli inspektor, 13. augustist 1792 kuni 1795. aastani sama Oleviste koguduse ülempastor ja Tallinna superintendent.

Winkleril oli suur raamatukogu. Alates 1768. aastast koostas ta rae tellimusel uut saksakeelset lauluraamatut, mis ilmus 1771. aastal pealkirjaga "Sammlung geistlicher Lieder"Liivi Aarma. Põhja-Eesti vaimulike lühielulood 1525–1885. Tallinn 2007..

 Isiklikku 
Tema isa Reinhold Winkler oli Järva-Jaani Ristija Johannese koguduse õpetaja, vanaisa Abraham Winkler oli Rapla Maarja-Magdaleena koguduse õpetaja. Teine vanaisa Christian Kelch oli Järva-Jaani ja Viru-Jaakobi koguduse õpetaja ning kroonik. Vanavanaisa Abraham Winkler oli Tallinna Toomkiriku saksa koguduse õpetaja. 

Poeg Abraham Nicolaus Winkler (1762–1848) oli Rakvere Kolmainu koguduse õpetaja, Samuel Reinhold Winkler  (1764–1839) oli arstBrennsohn, I. Die Aerzte Estlands von Beginn der historischen Zeit bis zur Gegenwart. Riga, 1922, , Reinhold Johann Winkler (noorem) (1767–1815) oli Jüri ja Tallinna Toomkoguduse õpetaja.

 Viited 

 Välislingid 

Reinhold Johann
Kategooria:Tallinna Oleviste koguduse vaimulikud
Kategooria:Tallinna Püha Vaimu koguduse vaimulikud
Kategooria:Tallinna superintendendid
Kategooria:Sündinud 1731
Kategooria:Surnud 1795